 ඔබ කියන විදියට මොකක්ද බොදු බල සේනා සංවිධානය සහ ආණ්ඩුව අතර තියෙන ඞීල් එක? ඒ ඞීල් එකේ ස්වභාවය මොකක්ද කියන්න අපි දන්නෙ නෑ. නමුත් ආණ්ඩුවෙ සපෝට් එක නැත්නම් මේ ගොල්ලන්ට මෙච්චර හයියක් කොයින්ද? විල්පත්තු ගිහින් මුස්ලිම්වරුන්ට බැණවැදිලා එයාලා හැසිරුණේ කොහොමද? එතකොට මහා නායක හාමුදුරුවො මුණගැහිලා එනකොටත් මේ අය ගම්පොල පල්ලියක් ඇතුළට කඩා වැදිලා සර්ච් කරනවා. මේ අයට තියෙන හයිය මොකක්ද තැන් තැන්වලට බලහත්කාරයෙන් කඩා වදින්න. අපි උන් වහන්සේලාට කියනවා පල්ලිවලට රිංගන්න කලින් පංසල් ටික බලාගන්න කියලා. කොච්චර පංසල් ප‍්‍රමාණයක් ගරාවැටිලා තියෙනවද? ඒවා නඩත්තු කරන වැඩපිළිවෙළක් හදන්න. මෙයාලා සැප වාහනවල ගියාට දානෙ වේල හම්බවෙන්නෙ නැති පංසල් ඈත ගම්වල තියෙනවා. ඔක්කොටම ඉස්සෙල්ලා ඒවා ගැන බලන්නකො.